Einnig að skipuleggja félagslíf meðal heimavistaríbúa . Heimavistarbúar annast ræstingu á herbergjum sínum , sturtuklefa og salerni . Herbergin skulu þrifin minnst einu sinni í viku . Þar að auki taka vistarbúar þátt í ræstingu á sameign heimavistar eftir nánari ákvörðun heimavistarstjóra og skólameistara . Heimavistarstjóri getur ákveðið nánar um frekari ræstingu á heimavistarhúsnæðinu á kostnað nemenda ef ekki er farið að þessari reglu . Skólameistari og heimavistarstjóri hafa aðgang að herbergjum vistarbúa á öllum tímum til eftirlits . Heimavistinni er læst kl. 24.00 alla daga . Leyfi til að hafa næturgesti er háð samþykki heimavistarstjóra og foreldra / forráðamanna nemanda undir 18 ára aldri og skal sækja um það til skólameistara með tveggja daga fyrirvara . Slík leyfi eru einungis veitt ef sérstakt tilefni er til , s.s. vegna atburða á vegum skólans . Íbúar í Neskaupstað fá ekki leyfi til gistingar á heimavist . Skólameistari getur þó heimilað undanþágu frá þessu ákvæði . Nemendur á grunnskólaaldri hafa ekki heimild til að vera á heimavist eftir kl. 21:00 nema með sérstöku leyfi heimavistarstjóra eða skólameistara . - Nemandi fær trygginguna endurgreidda í annarlok ef umgengni og umhirða er hnökralaus ( sbr. 5.gr . ) . Skemmdir á húsum eða munum heimavistar skal tilkynna vistarráði nemenda sem kemur upplýsingum til heimavistarstjóra . Verði nemandi uppvís að þjófnaði á eignum og / eða munum vistarbúa eða starfsmanna , ber að vísa honum til skólameistara . Reykingar eða tóbaksnotkun eru ekki heimilaðar í húsakynnum né á lóð heimavistar samkvæmt tóbaksvarnarlögum frá 1996 . Sama gildir um notkun á hvers kyns rafsígarettum . Neysla og geymsla áfengis og allt ónæði af völdum þess er óheimil í húsakynnum og á lóð heimavistar . Bifreiðum skal leggja í merkt bílastæði við heimavistina .